การนมัสการของโหราจารย์

[thumb|right|250px|“การนมัสการของโหราจารย์” โดย [เดียริค เบาท์ คริสต์ศตวรรษที่ 15]]
[250px|thumb|“การนมัสการของโหราจารย์” โดย [เจนตีเล ดา ฟาบรีอาโน ค.ศ. 1423]]

**การนมัสการของโหราจารย์** () เป็นชื่อที่ใช้ในหัวข้อการวาดภาพหนึ่งในชุดการประสูติของพระเยซู ซึ่งเป็นภาพของโหราจารย์สามคนเดินทางตามดาวแห่งเบธเลเฮม (star of Bethlehem) จนกระทั่งพบพระกุมารเยซู เมื่อพบแล้วก็มอบของขวัญที่เป็นทองคำ กำยาน และมดยอบ (myrrh) และถวายการสักการะ ในปฏิทินศาสนาเหตุการณ์นี้ฉลองกันทางตะวันตกในวันสมโภชพระคริสต์แสดงองค์ ซึ่งเป็นวันฉลองการที่พระวจนะทรงรับเป็นมนุษย์คือพระเยซู ทุกวันที่ 6 มกราคม ทางนิกายอีสเทิร์นออร์ทอดอกซ์ฉลองวันเดียวกับวันประสูติของพระเยซูในวันที่ 25 ธันวาคม การขยายความจากคำบรรยายเพียงสั้น ๆ เกี่ยวกับแมไจในพระวรสารนักบุญมัทธิว บทที่ 2 ข้อที่ 1-11 เป็นการแสดงว่าการประสูติของพระเยซูเป็นที่ยอมรับตั้งแต่ประสูติในฐานะกษัตริย์แห่งโลก

## วิวัฒนาการของศิลปะ

ภาพเหตุการณ์ การนมัสการของโหราจารย์ ภาพแรกสุด เป็นภาพของโหราจารย์ที่แต่งกายด้วยกางเกงแบบเปอร์เซียและหมวกแบบฟรีเจียน (Phrygian) เดินเรียงกันยื่นของขวัญไปข้างหน้า เป็นภาพที่มีลักษณะคล้ายภาพเขียนในสมัยโบราณที่ผู้แทนจากประเทศอาณานิคมนำของขวัญมาถวายแสดงความสวามิภักดิ์ต่อผู้มีอำนาจ โดยเฉพาะภาพจากวัฒนธรรมของเมดิเตอร์เรเนียน ภาพเขียนลักษณะนี้พบเป็นครั้งแรกในภาพเขียนภายในสุสานใต้ดินและภาพแกะนูนบนโลงหินจากคริสต์ศตวรรษที่ 4 โหราจารย์มาเริ่มสวมมงกุฎเป็นครั้งแรกราวคริสต์ศตวรรษที่ 10 ในศิลปะตะวันตกเป็นส่วนใหญ่ เครื่องแต่งตัวที่ออกไปทางตะวันออกก็เปลี่ยนมาเป็นตะวันตก  ต่อมาในสมัยไบแซนไทน์ โหราจารย์สวมหมวกแบบ pill-box ความสำคัญของหมวกก็ยังเป็นที่ถกเถียงกันอยู่ สมัยก่อนหน้านั้น โหราจารย์ทั้งสามคนมักจะมีอายุไล่ ๆ กัน แต่พอมาถึงสมัยหลังการวาดเป็นชายสามวัยก็เริ่มเป็นที่นิยมกัน ตัวอย่างที่งดงามจะเห็นได้ที่ด้านหน้ามหาวิหารออร์วีเอโตในประเทศอิตาลี

ตั้งแต่คริสต์ศตวรรษที่ 12 ก็เริ่มการใช้โหราจารย์เป็นสัญลักษณ์ของผู้มาจากสามทิศของโลกที่รู้จักกันในสมัยนั้น บัลทาซาร์ (Balthasar) จะเป็นชนชั้นทั่วไปของแอฟริกาหรือมัวร์ และกัสปาร์ (Caspar) จะเป็นภาพของมีลักษณะของผู้ที่มาจากตะวันออกหรือแต่งตัวอย่างผู้ที่มาจากทางตะวันออก

ตั้งแต่คริสต์ศตวรรษที่ 14 เป็นต้นมาโหราจารย์ก็มีผู้ติดตามเป็นขบวน ของขวัญก็มักจะเป็นเครื่องทองฝีมือดี และเครื่องแต่งตัวก็หรูหราขึ้น พอมาถึงคริสต์ศตวรรษที่ 15 ก็กลายมาเป็นงานที่เป็นการแสดงฝีมือของผู้สร้างงานศิลปะเพราะเป็นฉากที่มีองค์ประกอบที่ค่อนข้างซับซ้อนทั้งวัสดุและส่วนประกอบ ที่ประกอบด้วยกลุ่มชนที่รวมทั้งม้าและอูฐ และสิ่งต่าง ๆ เช่นไหม ขนสัตว์ เครื่องประดับ และทอง ของกษัตริย์ ที่ตัดกับฉากหลังเป็นป่า หรือโรงนา, พระเยซูนอนบนฟาง, และ เสื้อผ้าที่หยาบของนักบุญโยเซฟและเด็กเลี้ยงแกะ

ในฉากการนมัสการของโหราจารย์ มักจะมีสัตว์หลายชนิด: วัว และ ลา จากฉากประสูติ และม้า อูฐ สุนัข และเหยี่ยวของแมไจและผู้ติดตาม และบางที่ก็มีสัตว์อื่นเช่น นกเกาะอยู่บนโรงนา จากคริสต์ศตวรรษที่ 15 เป็นต้นมา ฉากการนมัสการของโหราจารย์มักจะรวมกับฉากฉากการนมัสการของคนเลี้ยงแกะ จากพระวรสารนักบุญลูกา 2:8-20 ทำให้มีคนและสัตว์เพิ่มขึ้น ในการวางองค์ประกอบของภาพเช่นบานพับภาพ จิตรกรอาจจะแยกฉากการนมัสการของโหราจารย์และการนมัสการของคนเลี้ยงแกะจากกัน โดยมีฉากการประสูติของพระเยซูเชื่อมตรงกลาง

## อ้างอิง

## ดูเพิ่ม
* จิตรกรรมฝาผนัง
* บานพับภาพ

## แหล่งข้อมูลอื่น

## งานการนมัสการของโหราจารย์โดยศิลปินบางคน
ฉากการนมัสการของโหราจารย์เป็นฉากที่นิยมวาดกันมากซึ่งจะเห็นได้จากงานเขียนของ:


ไฟล์:Magi (1).jpg|งานโมเสกที่ราเวนนา คริสต์ศตวรรษที่ 6
ไฟล์:NOR1419Kapitell IV.jpg|หัวเสา
ไฟล์:Hereford cathedral 022.JPG|บานพับภาพที่มหาวิหารเฮริฟอร์ด
ไฟล์:Adoration assisi.jpg|จิตรกรรมฝาผนังมหาวิหารนักบุญฟรังซิสแห่งอัสซีซีราว ค.ศ. .1310
ไฟล์:Bartolo di Fredi - Adoration of the Magi.jpg|**[[บาร์โทโล ดิ เฟรดิ]]**ค.ศ. 1385-1388
ไฟล์:Bartolomé Esteban Murillo - Adoration of the Magi - Google Art Project.jpg|**[[บาร์โตโลเม เอสเตบัน มูรีโย]]**
ไฟล์:Andrea Mantegna 001.jpg|**[[อันเดรอา มันเตญญา]]**ราว ค.ศ. 1461
ไฟล์:Fra Angelico Adoration.jpg|**[[ฟีลิปโป ลิปปี]]**
ไฟล์:Albrecht Dürer - Adorazione dei Magi - Google Art Project.jpg|**[[อัลเบรชท์ ดือเรอร์]]**ค.ศ. 1504
ไฟล์:Epiphanie-Triptychon1.jpg|**[[เฮียโรนิมัส บอส]]**ราว ค.ศ. 1510

ไฟล์:Leonardo da Vinci - Adorazione dei Magi - Google Art Project.jpg|**[[เลโอนาร์โด ดา วินชี]]**
ไฟล์:Rogier van der Weyden 009.jpg|**[[โรเจียร์ ฟาน เดอ เวย์เด็น]]**คริสต์ศตวรรษที่ 15
ไฟล์:Wga brueghel adoration of the magi.jpg|**[[ปิเอเตอร์ บรูเกล (ผู้ลูก)]]**
ไฟล์:Folio 52r - The Adoration of the Magi.jpg|**[[เอกสารตัวเขียนสีวิจิตร]]**“หนังสือประจำชั่วโมงดุคเดอเบอร์รี” (Les Très Riches Heuresdu duc de Berry)



หมวดหมู่:ศิลปะเกี่ยวกับพระเยซู
หมวดหมู่:ศิลปะเกี่ยวกับพระแม่มารีย์
การประสูติของพระเยซู
หมวดหมู่:โหราจารย์ (คัมภีร์ไบเบิล)